Source: https://www.riigiteataja.ee/akt/429122018043
Timestamp: 2020-05-30 10:03:01+00:00
Document Index: 1368500

Matched Legal Cases: ['§ 1', '§ 2', '§ 3', '§ 4', '§ 7', '§ 8', '§ 9', '§ 10', '§ 12', '§ 15', '§ 16', '§ 1', '§ 2', '§ 3', '§ 4', '§ 7', '§ 8', '§ 9', '§ 10', '§ 12', '§ 15', '§ 16']

Pärnu-Jaagupi Spordikeskuse põhimäärus – Riigi Teataja
Pärnu-Jaagupi Spordikeskuse põhimäärus
Pärnu-Jaagupi Spordikeskuse põhimäärus - sisukord
§ 1 Spordikeskuse nimi
§ 2 Spordikeskuse aadress
§ 3 Spordikeskuse õiguslik seisund
§ 4 Pitsat, eelarve, sümboolika ja veebileht
2 SPORDIKESKUSE TEGEVUSE EESMÄRGID JA ÜLESANDED
3 SPORDIKESKUSE TEGEVUSE KORRALDAMINE
§ 7 Spordikeskuse juhataja
§ 8 Spordikeskuse juhataja ülesanded
§ 9 Spordikeskuse töökorraldus
§ 10 Spordikeskuse nõukogu
§ 12 Spordikeskuse eelarve ja finantstegevuse korraldamine
§ 15 Spordikeskuse ümberkorraldamine, ümberkujundamine, tegevuse lõpetamine
§ 16 Spordikeskuse põhimääruse kinnitamine ja muutmine
RT IV, 29.12.2018, 43
Vastu võetud 19.12.2018 nr 64
§ 1. Spordikeskuse nimi
Asutuse täielik nimetus on Pärnu-Jaagupi Spordikeskus (edaspidi spordikeskus vastavas käändes).
§ 2. Spordikeskuse aadress
Spordikeskus asub aadressil Kooli 3a, Pärnu-Jaagupi alev, Põhja-Pärnumaa vald, Pärnu maakond.
§ 3. Spordikeskuse õiguslik seisund
(1) Spordikeskus on Põhja-Pärnumaa Vallavalitsuse (edaspidi vallavalitsus vastavas käändes) hallatav asutus.
(2) Spordikeskus juhindub oma tegevuses Eesti Vabariigi seadustest, Põhja-Pärnumaa valla (edaspidi vald vastavas käändes) õigusaktidest ja käesolevast põhimäärusest.
(3) Spordikeskuse hallatavate spordiehitiste nimekirja kinnitab vallavalitsus.
§ 4. Pitsat, eelarve, sümboolika ja veebileht
(1) Spordikeskusel on oma nimega ja valla vapiga pitsat.
(2) Spordikeskusel on valla eelarves iseseisev alaeelarve.
(3) Spordikeskusel on oma sümboolika, mille kujunduse ja kasutamise korra kinnitab juhataja, kooskõlastades selle eelnevalt vallavalitsusega.
(4) Spordikeskusel on oma veebileht.
2. peatükk SPORDIKESKUSE TEGEVUSE EESMÄRGID JA ÜLESANDED
(1) Spordikeskuse tegevuse eesmärgid on:
1) pakkuda valla elanikele mitmekülgset sporditeenust, luua tingimused ja võimalused tegelemiseks tervise-, harrastus- ja võistlusspordiga;
2) inimeste tervise tugevdamine ning mitmekülgsete kehaliste arenguvõimaluste pakkumine;
3) vabatahtliku spordiliikumise arengu innustamine;
4) koostöö piirkonna haridus-, kultuuri- ja spordiasutustega;
5) sporditraditsioonide järjepidevuse tagamine;
6) kehakultuuri ja tervislike eluviiside propageerimine.
(2) Spordikeskuse tegevus on suunatud eeskätt Põhja-Pärnumaa valla elanikele.
Spordikeskuse ülesanded on:
1) tervisespordi, võistlusspordi ja kehalise kasvatuse edendamiseks ning vaba aja sisustamiseks mitmesuguste ürituste korraldamine;
2) koostöö tegemine Eesti ja välisriikide spordi-, kultuuri-, ja haridusasutustega ning spordiklubide ning ettevõtjatega;
3) valla õppeasutuste õpilastele spordikeskuse ruumide ja spordirajatiste tasuta kasutamise tagamine õppetundide ajal;
4) spordikeskuse valduses olevate ruumide ja spordirajatiste kasutamise võimaldamine eelkõige kehakultuuri ja spordi tarbeks vastavalt hooaja ajakavale;
5) treeninglaagrite korraldamise võimaldamine;
6) valla spordielu kajastavate trükiste, fotode, auhindade jms kogumine, säilitamine ja külastajatele eksponeerimine;
7) hallatava vara korrashoidmine, parendamine ja säilitamine;
8) spordikeskuse kasutajatele tasuliste teenuste osutamine vastavalt vallavalitsuse poolt kehtestatud hinnakirjale;
9) muude õigusaktidest tulenevate ülesannete täitmine.
3. peatükk SPORDIKESKUSE TEGEVUSE KORRALDAMINE
§ 7. Spordikeskuse juhataja
(1) Spordikeskuse tegevust juhib ja korraldab juhataja.
(2) Juhataja ametikoha täitmiseks korraldab vallavalitsus avaliku konkursi.
(3) Juhataja kinnitab ametisse ja temaga sõlmib, muudab ning ütleb üles töölepingu vallavanem.
(4) Juhataja äraolekul täidab tema kohuseid vallavanema käskkirjaga kinnitatud kohusetäitja.
§ 8. Spordikeskuse juhataja ülesanded
(1) Juhataja vastutab oma pädevuse piires spordikeskuses läbiviidavate tegevuste, spordikeskuse üldseisundi ja rahaliste vahendite õiguspärase ja otstarbeka kasutamise eest.
(2) Ülesannete täitmiseks juhataja:
1) esindab valda tsiviilõiguslikes suhetes tehingute tegemisel, mis on vajalikud asutuse seadusega sätestatud ülesannete täitmiseks kehtivate õigusaktide alusel;
2) esindab valda kui avalik-õiguslikku juriidilist isikut tööandjana ning sõlmib, muudab ja ütleb üles spordikeskuse töötajatega töölepingud;
4) vastutab spordikeskuse asjaajamise, arhiivikorralduse ja kohustuslike dokumentide avalikustamise eest;
5) koostab eelarve projekti ja esitab selle kooskõlastamiseks spordikeskuse nõukogule;
6) tagab eelarve täitmise;
8) kinnitab töökorralduse reeglid ja muud spordikeskuse sisesed eeskirjad ja teeb need teatavaks;
9) taotleb vahendeid sihtasutustest ja fondidest;
10) kinnitab iga aasta septembris hooaja treeningute ja ürituste ajakava;
11) teeb vallavalitsusele ettepanekuid põhimääruse täiendamise või muutmise kohta;
12) teeb vallavalitsusele ettepanekuid spordikeskuse ja valla spordialase töö paremaks korraldamiseks;
13) komplekteerib ja korraldab võistkondade osalemise maakondlikel ja üleriigilistel võistlustel;
14) täidab ja lahendab teisi talle pandud kohustusi ja ülesandeid.
§ 9. Spordikeskuse töökorraldus
(1) Asjaajamine spordikeskuses toimub vastavalt teenuste korraldamise ja teabehalduse üldistele alustele, mille alusel kehtestab vajadusel täpsustatud nõuded spordikeskuse juhataja.
(2) Spordikeskuse lahtiolekuajad kinnitab vallavalitsus.
§ 10. Spordikeskuse nõukogu
(1) Kehakultuuri ja sporditegevuse korraldamise kohta vallavalitsusele ettepanekute tegemiseks, spordikeskuse töö hindamiseks ja muude spordikeskuse tegevust puudutavate oluliste küsimuste läbiarutamiseks moodustatakse neljaks aastaks viieliikmeline spordikeskuse nõukogu (edaspidi nõukogu vastavas käändes).
(2) Nõukogu koosseisu kinnitab vallavalitsus. Nõukogusse kuuluvad vallavalitsuse esindaja, Põhja-Pärnumaa Vallavolikogu (edaspidi vallavolikogu vastavas käändes) poolt volitatud vallavolikogu liige ning kolm spordiklubide ja/või seltside esindajat.
(3) Vallavalitsusel on õigus liikmeid tagasi kutsuda, kui nad on puudunud kahelt järjestikuselt nõukogu koosolekult. Vallavolikogu liikme kutsub tagasi vallavolikogu ja määrab tema asemele uue liikme.
(4) Nõukogu valib endi hulgast esimehe ja sekretäri.
(5) Nõukogu kutsub kokku nõukogu esimees mitte harvem kui kaks korda aastas.
(6) Nõukogu töövormiks on koosolek. Nõukogu on otsustusvõimeline, kui kohal on vähemalt kolm nõukogu liiget. Nõukogu otsus on vastu võetud, kui selle poolt hääletab vähemalt kolm liiget. Nõukogu koosolekud protokollitakse ning protokolle säilitatakse vastavalt spordikeskuse asjaajamiskorrale.
(7) Koosoleku protokolli kantakse koosoleku toimumise aeg ja koht, osavõtjate nimed, arutusel olnud küsimused, nende kohta esitatavad ettepanekud ja otsused ettepanekute arvestamise või mittearvestamise kohta, hääletamistulemused, kui küsimus otsustati hääletamise teel, ning otsustajate ja küsimuste algatajate eriarvamused.
Spordikeskuse kasutuses oleva vara moodustavad talle Põhja-Pärnumaa vallavara valitsemise korra alusel sihtotstarbeliseks valdamiseks, kasutamiseks ja käsutamiseks antud maa, hooned, rajatised, seadmed, inventar ja muu vara.
§ 12. Spordikeskuse eelarve ja finantstegevuse korraldamine
(1) Spordikeskuse eelarve tulu moodustavad eraldised vallaeelarvest, laekumised sihtasutustelt, eraldised ja annetused äriühingutelt, muudelt juriidilistelt ning füüsilistelt isikutelt.
(2) Spordikeskusel on õigus kasutada tema valduses olevat vara tasuliste teenuste osutamiseks.
(3) Tasuliste teenuste loetelu ja hinnakirja kehtestab juhataja ettepanekul vallavalitsus.
(4) Spordikeskuse raamatupidamist peetakse tsentraalselt vallavalitsuses.
Spordikeskus esitab oma tegevuse kohta statistilisi ja eelarve täitmise aruandeid vallavalitsuse ja vallavolikogu õigusaktidega kehtestatud tähtaegadel ja korras.
(1) Teenistuslikku järelevalvet spordikeskuse ja juhataja tegevuse seaduslikkuse ja otstarbekuse üle teostab vallavalitsus.
(2) Spordikeskuse finantsmajanduslikku tegevust ja vara kasutamise sihipärasust kontrollib vallavolikogu revisjonikomisjon.
(3) Järelevalve käigus avastatud puudused on juhataja kohustatud kõrvaldama järelevalve organi määratud tähtajaks.
§ 15. Spordikeskuse ümberkorraldamine, ümberkujundamine, tegevuse lõpetamine
Spordikeskuse ümberkorraldamise, ümberkujundamise ja tegevuse lõpetamise otsustab vallavolikogu ja korraldab vallavalitsus seaduses sätestatud korras.
§ 16. Spordikeskuse põhimääruse kinnitamine ja muutmine
Spordikeskuse põhimääruse kinnitab, muudab või tunnistab kehtetuks vallavolikogu.
(1) Halinga Vallavolikogu 25.05.2011 määrus nr 10 „Pärnu-Jaagupi Spordikeskuse põhimäärus“ (RT IV, 25.11.2015, 47) tunnistatakse kehtetuks.